ครึ่งบ่าย…ไม้สั้น – บล.คันทรี่ กรุ๊ป
สรุปทิศทางตลาดภาคเช้า และแนวโน้มการลงทุนภาคบ่าย โดย บล.คันทรี กรุ๊ป จำกัด
24 ธ.ค. 2558

สรุปตลาดภาคเช้า  
ตลาดภาคเช้าปรับตัวเพิ่มขึ้น ในทิศทางเดียวกับตลาดรอบบ้าน จากอานิสงค์ของโมเมนตัมตลาดสหรัฐที่ฟื้นตัวแรงวานนี้ โดยหุ้นกลุ่มที่ปรับตัวเพิ่มขึ้นเด่นมาจากกลุ่ม ICT และกลุ่มพลังงาน และกลุ่มธนาคาร ด้านปริมาณการซื้อขายเบาบางที่ระดับ 1.8 หมื่นล้านบาท
 
แนวโน้ม ภาคบ่าย
คาดดัชนีมีแนวโน้มทรงตัว เรามองว่าปริมาณการซื้อขายที่เบาบาง เป็นสัญญาณบอกถึงแรงขายที่ลดลงจากนักลงทุนต่างชาติ อย่างไรก็ดี เรามองว่าตลาดในช่วงปลายปี จะมีปัจจัยใหม่ค่อนข้างจำกัดทำให้เราไม่คาดหวังการปรับตัวขึ้นไปทดสอบ 1,300 จุดในระยะกลาง แต่คาดว่าดัชนีจะทรงตัวในกรอบ 1,285-1,260 จุด สำหรับกลุ่มที่แนะนำเก็งกำไรรอบบ่ายคือกลุ่มอิเล็คทรอนิกส์ ที่จะได้ประโยชน์จากค่าเงินที่อ่อนค่าในระยะยาว
 
วิเคราะห์ทางเทคนิค
ACC ราคาปิด  0.91 บาท
แนวรับ 0.89 บาท   แนวต้าน 1.00, 1.20 บาท
แนว Stop loss เมื่อราคาใกล้หลุด 0.86 บาท
กราฟ ACC ลงมาที่แนวรับในรอบ 2 ปี และหลุดตัวลงไปเล็กน้อย ดังนั้นจึงมีโอกาสดึงตัวกลับไปยังแนวฐานราคาเดิมบริเวณอย่างน้อย 1 บาท อีกทั้งเกิด Oversold ทางเทคนิค และมีสัญญาณการดีดตัวกลับ ของ Stoch ที่เป็น Buy signal ชัดเจน จึงคาดว่าราคาจะเริ่มฟื้นตัว แนะนำเก็งกำไร
 
เด็กแนว
PK   หุ้นที่เคยร้อนแรงฝุดๆ  ถูกสอยร่วงมาทีละตัวจนติดดิน  แต่พอตลาดส่งสัญญาณเริ่มม้วนกลับและในภาวะที่ฝรั่งพัก กลายเป็น domestic play  นี้ หุ้นที่ลง bottom มักจะถูกรายย่อยหยิบขึ้นมาฟาดฟันเก็งกำไรหาเช้ากินค่ำกัน เลือกหุ้นที่พอมีโวลุ่มและประวัติหวือหวาจะน่าสนใจไม่น้อย อย่างพัดกล ก็เห็นๆ กันอยู่ว่าการตอนกลับเข้ามาใหม่ๆ  ราคาไปแรงขนาดไหน และเมื่อสูงสุดคือสู่สามัญ แรงขายหมด โวลุ่มแห้งถือว่าควรจะมีรอบเก็งกำไรใหม่ๆ เกิดขึ้น
อีกทั้งอานิสงส์จากราคาเหล็กถูกลง ทำให้วัสดุที่ใช้ในการทำเครื่องจักรก็ถูกตามไปด้วย   ขณะที่ตัวบริษัทมีข่าวดีปีหน้าเยอะ  ผู้บริหารเผยว่ากำลังบุกฟิลิปปินส์สร้างเครื่องทำอาหาร  และส่วนเครื่องทำน้ำแข็งส่งนอกถือว่ากำลังมาแรง จึงมองปี 59 ธุรกิจดีเลยอ่ะ
 สิ่งที่เด็กแนวเห็นว่ากำลังน่าจะได้รอบ เพราะอานิสงส์ของตัวเลขทางการเงินที่ทำมาดีทำให้ PE ต่ำแค่ 11 เท่า จึงไม่ต้องห่วงการติด cash balance เล่นสบายใจ ในภาวะที่ตลาดกำลังหาหุ้นเล็กเก็งกำไรแก้เซ็งค์ไปวันๆ
แนวโน้มทางเทคนิค ออกอาการ down trend เต็มๆ  แต่ในช่วงขาลงก็สามารถจับทางเก็งกำไรได้เมื่อราคาหุ้น rebound ไปยังกรอบของแนวเส้นกดทับ  ซึ่ง Stoch กำลังเด้งตัวเป็นสัญญาณซื้อพอดี ตรงนี้จึงเป็นจังหวะเก็งกำไร มีแนวต้น 4.34 บาทมาให้ลุ้นกันเล่นๆ  